CELEX: 62014TN0720
Language: el
Date: 2014-10-10 00:00:00
Title: Υπόθεση T-720/14: Προσφυγή της 10ης Οκτωβρίου 2014 — Rotenberg κατά Συμβουλίου

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/37
            
         Προσφυγή της 10ης Οκτωβρίου 2014 — Rotenberg κατά Συμβουλίου
   (Υπόθεση T-720/14)
   (2015/C 007/42)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Arkady Romanovich Rotenberg (Αγία Πετρούπολη, Ρωσία) (εκπρόσωποι: D. Pannick, QC, M. Lester, Barrister, S. Hey και H. Brunskill, Solicitors)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση 2014/508/ΚΕΠΠΑ του Συμβουλίου και τον κανονισμό (ΕΕ) 826/2014, στο μέτρο που οι πράξεις αυτές έχουν εφαρμογή επ’ αυτού,
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, ο προσφεύγων προβάλλει πέντε λόγους.
   
               1.
            
            
               Με τον πρώτο λόγο ισχυρίζεται ότι το Συμβούλιο παρέλειψε να παραθέσει κατάλληλη ή επαρκή αιτιολογία για την εγγραφή του προσφεύγοντος στον κατάλογο των προσώπων, οντοτήτων και οργανισμών που υπόκεινται στα περιοριστικά μέτρα που αφορούν την κατάσταση στην Ουκρανία.
            
         
               2.
            
            
               Με το δεύτερο λόγο ισχυρίζεται ότι το Συμβούλιο υπέπεσε σε πρόδηλη πλάνη θεωρώντας ότι στην περίπτωση του προσφεύγοντος επληρούτο κάποιο από τα κριτήρια που δικαιολογούν την εγγραφή στον σχετικό με τα αμφισβητούμενα μέτρα κατάλογο.
            
         
               3.
            
            
               Με τον τρίτο λόγο ισχυρίζεται ότι το Συμβούλιο παραβίασε τις αρχές της προστασίας των δεδομένων.
            
         
               4.
            
            
               Με τον τέταρτο λόγο ισχυρίζεται ότι το Συμβούλιο παρέλειψε να προστατεύσει τα δικαιώματά άμυνας του προσφεύγοντος και το δικαίωμά του επί αποτελεσματικής δικαστικής προστασίας.
            
         
               5.
            
            
               Με τον πέμπτο λόγο ισχυρίζεται ότι το Συμβούλιο προσέβαλε, αδικαιολόγητα και δυσανάλογα, τα θεμελιώδη δικαιώματα του προσφεύγοντος, συμπεριλαμβανομένου του δικαιώματος στην προστασία της ιδιοκτησίας, της επιχειρηματικής δραστηριότητας και της φήμης.